**Nyhetsbrev sommeren 2018**

Fra Eidsbugarden Vel

**Hjemmeside:** [**www.eidsbugardenvel.com**](http://www.eidsbugardenvel.com)

**E-post:** **eidsbugardenvel@hotmail.com**

**Feiringer** Denne helgen er sesongoppstart på Fondsbu. Allerede i morgen **30. juni**, er det stor feiring; DNT, Eidsbugarden, Vinjebua og Vinje på Eidsbugarden feirer 150 år. Det blir et rikholdig program som starter med tur til Vinje-Utsikten og kåseri i Vinjebua på formiddagen.

På kvelden blir det gourmetmiddag og konsert med Åsmund Nordstoga på Fondsbu

**29. juli** blir det stor folkefest på Eidsbugarden med fortsatt feiring av Vinje, Eidsbugarden og DNT. Det blir tur, åpning av Vinjestigen, lansering av Vinjeakevitten, musikk, grillbuffet og stort Olsokbål.

**Post og aviser til Eidsbugarden** Som tidligere vil det også denne sommeren bli mulig å få post og aviser inn til Eidsbugarden. Etter at Trønderbussene overtar får vi ikke dette lenger som en ekstraservice, men må betale for tjenesten. Vi opprettholder tjenesten denne sommeren.Følgende adresse må benyttes: **Eidsbugarden Vels kasse, 2985 Tyinkrysset**

**7 tindar** Det er satt opp varder med vann- og vindtette postkasser på alle de syv lokale toppene rundt Eidsbugarden. Her kan man skrive seg inn bok på toppene. Birger Løvland og Solbjørg Kvålshaugen har opprettet et vardefond til formålet. Fondet er registrert i Brønnøysund under ‘Vardefond Eidsbugarden’. Vi oppfordrer alle som vil bidra til dette om å gjøre det med et valgfritt beløp til konto 2146.40.08273.

**Veivedlikehold** Velforeningen har avsatt midler til veivedlikehold i år også. Vedlikeholdet vil gjøres etter Vinjerock.

**Spørreundersøkelse om vinterbrøyting** Vi har mottatt flere henvendelser fra vellets medlemmer vedrørende en spørreundersøkelse om vinterbrøyting inn til Eidsbugarden. Undersøkelsen er ikke initiert av velforeningen.

**Søppel** Takk til alle som sorterer ut matavfall i vintersesongen! Dette er viktig for å opprettholde containerne på Eidsbugarden om vinteren. Bygningsmaterialer og større ting må ikke kastes i containerne. Søppel fra hyttene må ikke kastes i containerne til Solbjørg på Fondsbu!

**Har du trevirke til overs?** 29. juli blir det stort Olsokbål på Eidsbugarden. Solbjørg på Fondsbu er interessert i gammelt trevirke. Har du plank og avkapp liggende på hytta, ta kontakt med Solbjørg på Fondsbu!

Riktig god sommer til alle!

Hilsen styret i Eidsbugarden Vel